શહેરના સામાન્ય અને મધ્યવર્ગના લોકો માટે એમઆઇજી અને એલઆઇજી સહિતની કેટેગરીના આવાસ મહાપાલિકા ઉપરાંત રૂડા(રાજકોટ અર્બન ડેવલપમેન્ટ ઓથોરિટી) પણ બનાવી રહ્યુ છે. જેમા શહેરી વિસ્તારમાં મનપા દ્વારા અત્યાર સુધી સેંકડો આવાસ બન્યા છે. અને હજુ પણ નવી બનાવવાનો માસ્ટરપ્લાન તૈયાર કરેલો છે. ૨૦3૦ સુધીમાં રાજકોટને સ્લમલેશ સિટી બનાવવુ અને દરેક પરિવારને ઘરનું ઘર હોય તેવો લક્ષ્યાંક મનપાએ રાખેલો છે. એ દિશામાં રાજ્ય અને કેન્દ્ર સરકારની ગ્રાન્ટની મદદથી વધુ ૫૦૦૦ આવાસ બનાવવાની બ્લ્યુ પ્રિન્ટ તૈયાર કરેલી છે. તેના માટેના લોકેશનમાં બે જગ્યા ફાઇનલ કરવામા આવી છે. રૈયાધાર અને સત્યસાંઇ માર્ગ પર નવી આવાસ યોજના બનશે.